Aðalfundur Landssambands veiðifélaga lýsir ánægju með að ákveðið hafi verið að framkvæma áhættumat vegna sjókvíaeldis við Ísland . Í ályktun aðalfundar kemur fram að Ísland er fyrsta landið sem framkvæmir slíkt mat og önnur lönd hafa ákveðið að fylgja í kjölfarið . Fundurinn leggur áherslu á að ákvarðanir og stefnumótun stjórnvalda um fiskeldi byggi á vísindalegri ráðgjöf og rannsóknum . Á það er bent í ályktun að „ norskum laxeldisfyrirtækjunum hafa verið afhent verðmæt strandsvæði endurgjaldslaust til starfseminnar hér við land og vekur athygli á að í Noregi verða fyrirtækin að greiða háar fjárupphæðir fyrir útgefin starfsleyfi og nýtingu sjávar til eldisins . “ „ Þetta gerist á sama tíma og allt regluverk er veikt hér á landi og eftirlitsstofnanir eru fjársveltar til að takast á við þetta risaverkefni , “ segir í ályktun aðalfundar Landssambands veiðifélaga .